kardosdrur/scandi-wiki huggingface dataset:
Fiskerhalvøen

Fiskerhalvøen (, ; ; ) er den nordligste del af det kontinentale Rusland. Den består af to dele: Srednij-halvøen (), der er forbundet med kontinentet med en smal tange og selve Fiskerhalvøen, som er forbundet med Srednij med en tilsvarende smal tange. Halvøen er således omtrent omgivet af vand, mod nord Barentshavet og mod syd Motovskij bugten. Administrativt tilhører halvøen Petjengskij rajon i Murmansk oblast og ligger flere timers kørsel fra Murmansk.

Det vigtigste erhverv for befolkningen er rensdyravl og siden 2003 olieboring.

Historie 
Halvøen ligger i et område hvor grænserne blev fastlagt forholdsvis sent. Den norsk-russiske grænse blev fastlagt i 1826, og placerede halvøen på den russiske side af grænsen. På det tidspunkt boede adskillige norske nybyggere på halvøen. 

Efter den russiske revolution i 1917 blev den vestlige del af Sredij og Fiskerhalvøen afstået til Finland. De blev overdraget til Sovjetunionen efter Vinterkrigen i 1940. De norske nybyggere levede i Sovjetunionen efter revolutionen, men nogle af deres efterkommere fik norsk statsborgerskab efter Sovjetunionens opløsning. 

Under 2. verdenskrig var området i 3 år skueplads for en stillingskrig mellem nazi-tyske og sovjetiske tropper. Halvøen dækkede indsejlingen til Murmansk og Arkhangelsk, som var de vigtigste havne for forsyningskonvojerne fra USA og Storbritannien. Fronten delte halvøen i to dele, som begge var kraftigt befæstede. 

Indtil Sovjetunionens opløsning var området militært område på grund af nærheden til Nato-medlemmet Norge. Nu er militæret fjernet, men området er fortsat lukket for udlændinge.

Eksterne henvisninger 

Halvøer i Rusland
Murmansk oblasts geografi
Kauhava

Kauhava er en kommune i Finland. Den ligger i Vestfinlands len og er en del af landskabet Södra Österbotten (Etelä-Pohjanmaan maakunta), 400 km nordvest for Helsinki på hovedbanen fra Helsinki til Oulu. Kommunen har et indbyggertal på 7.986 (2007) og dækker et område på 486,13 km² hvoraf 2,32 km² er vandområder.

Smedning af knive er en traditionel industri i Kauhava, og mange finner genkender navnet på byen på grund af knivfremstillingen. På et vist tidspunkt var der 5 forskellige kvivfabrikanter i byen, men i dag er der kun en – Iisakki Järvenpää OY, som har lavet knive i Kauhava siden 1879.
 
Puukko (en finsk knivstype) fremstillet i Kauhava siges at være i Østbotnisk stil.

Hvert år i juni afholdes Kauhava Internationale Knivfestival, som varer et par dage og omfatter udstillinger, fremstilling af knive og knivkastning.

Som i mange andre finske byer er der museer i Kauhava. Et af dem i centrum af byen handler om knivfremstilling og lokale tekstiler, som er imponerende. Et andet museum i udkanten af byen er indrettet på en gård fra det 19. århundrede, som har tilhørt Iisakin Jussi. Det giver et præcist indblik i livet i det vestlige Finland i det 19. århundrede. Dette museum er ikke åbent om vinteren.

Det omkringliggende område er fladt og velegnet til landbrug. Det veksler mellem marker og skove. Byen har formentlig fået sit navn fra en lille elv, som flyder gennem den.

Kauhava er hjemsted for det finske luftvåbens træningseskadrille.

Kommunen er rent finsksproget.

Eksterne links 
 Kauhava.fi — 'Officiel hjemmeside'

Byer i Finland
Seinäjoki økonomiske region
Trogen (Oberfranken)

Trogen er en kommune i Landkreis Hof i den nordøstlige del af den bayerske regierungsbezirk Oberfranken i det sydlige Tyskland, ved grænsen til Sachsen. Kommunen er en del af Verwaltungsgemeinschaft Feilitzsch.

Geografi 
Trogen ligger omkring seks kilometer nordøst for byen Hof. Kommunen ligger i den bayerske Vogtland. Nabobyen Feilitzsch ligger kun få hundrede meter fra Trogen.

Landsbyer og bebyggelser 
Kommunen Trogen består af 7 landsbyer og bebyggelser:
 Kienberg 239 indb.
 Föhrig 8 indb.
 Schwarzenstein 10 indb.
 Siedlung
 Trogen 1.260 indb.
 Ullitz
 Ziegelhütten 15 indb.

Eksterne henvisninger
Weißdorf

Weißdorf er en kommune i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den er en del af Verwaltungsgemeinschaft Sparneck.

Geografi 
Weißdorf ligger ved den nordlige ende af Naturpark Fichtelgebirge ved floden Saale, ca. tre kilometer øst for byen Münchberg og ca. 18 kilometer syd for byen Hof.

Landsbyer og bebyggelser 
Kommunen Weißdorf består af syv landsbyer og bebyggelser: Albertsreuth, Bärlas, Benk, Bug, Oppenroth, Weißdorf und Wulmersreuth.

Seværdigheder 

 St. Mariakirken fra 1480
 Vandslottet Weißdorf (i privateje)
 Borgruinen Uprode

Personer fra Weißdorf 
 Johann Wolfgang Döbereiner (1780–1849), tysk kemiker, tilbragte sin barndom på et gods ved landsbyen Bug

Eksterne henvisninger 

 Geschichte von Weißdorf 
 Kirchengeschichte von Weißdorf
Zell im Fichtelgebirge

Zell im Fichtelgebirge (bis 2007 Zell) er en købstad (markt) i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Kommunen ligger i Naturpark Fichtelgebirge og er statsanerkendt rekreationsby

Geografi 
Kommunens hovedby ligger mellem Hof og Bayreuth. I nærheden af Zell im Fichtelgebirge , ved Waldstein i Fichtelgebirge har floden Saale sit udspring. Der er ca. 30 kilometer vandreruter i området.

Ud over Zell er der i kommunen følgende landsbyer og bebyggelser: Erbsbühl (8 indbyggere), Friedmannsdorf (114), Grossenau (93), Großlosnitz (83), Kleinlosnitz (24), Lösten (77), Mödlenreuth (37), Oberhaid (15), Rieglersreuth (27), Schnackenhof (29),Tannenreuth (28), Unterhaid (17), Waldstein (3) og Walpenreuth (101).

Historie 
Før år 1000 lå der en slavisk bebyggelse ved nordenden af Waldstein. Byen er nævnt første gang i 1323 i en skrivelse fra Ludwig af Bayern. 1523 blev Waldsteinburg ødelagt. 1550 erhvervede Markgreve Albrecht von Brandenburg-Bayreuth området som rigslen.
Zell hørte fra 1792 til oberamt Münchberg-Stockenroth der var en del af Fyrstedømmet Bayreuth som faldt til Preußen, senere ved Freden ved Tilsit 1807 til Frankrig, og i 1810 til Bayern. De tidligere samlede byer Sparneck og Zell blev i 1818 delt i to landkommuner. i 1826 og 1831 ødelagde storbrande en del af byen som blev nyanlagt. Fra 1902 til 1978 var der en lokalbane Münchberg–Zell.

I 1796 opdagede Alexander von Humboldt, at Haidberg er magnetisk.
Björneborg

Björneborg kan referere til:
 Björneborg − det svenske navn for byen Pori i Finland
 Björneborg (Sverige) − et byområde i Kristinehamns kommun i Värmlands län i Sverige
Naturpark Fichtelgebirge

Naturpark Fichtelgebirge ligger i trekanten (Dreiländereck) mellem Sachsen, Tjekkiet og Bayern og er 1020 km² stor. Den bliver vedligeholdt af foreningen Naturpark Fichtelgebirge e. V. i Wunsiedel.

Landskabet 
Fichtelgebirge er med sine udstrakte skov og engområder et skæringspunkt mellem Thüringer Wald, Frankenwald, Oberpfälzer Wald og Erzgebirge. Fichtelgebirge hovedvandskellet i Tyskland, og kildeområde for floderne Main, Saale, Eger og Naab. Det højeste punkt er Schneeberg (1.051 m) og Ochsenkopf (1024 m). Hovedbyerne er Wunsiedel og Marktredwitz.

Naturpark-informationssteder 
Der er i området forskellige muligheder for videre information:
 Frilandmuseum Grassemann
 Skovdrift, særudstillinger, og tematiske arrangementer.
 Grassemann 3, 95485 Warmensteinach
 Infolade Weißenstadt
 Vand – kilden til livet
 Bayreuther Straße, 95163 Weißenstadt
 Bjergværksinformation „Kleiner Johannes“
 Minedrift og geologi
 Altes Bergwerk 1, 95659 Arzberg
 Udstillingsstenbrud Häuselloh
 Udvinding og forarbejding af granit, Europäische Natur- und Kulturlandschaft Häuselloh e. V, Hans Popp, Dürrloh 3 95100 Selb
 Informationskontor Zell
 Kulturlandschaft Fichtelgebirge – vielfältige Lebensräume
 Rådhuset, Bahnhofstraße 10, 95239 Markt Zell im Fichtelgebirge

Literatur 
 Franz X. Bogner: Das Fichtelgebirge im Luftbildportrait. Ellwanger Verlag 2008, .

Eksterne henvisninger 
 Naturpark Fichtelgebirge

Fichtelgebirge
Fichtelgebirge
OpenCola

OpenCola er et mærke for cola, hvis opskrift er frit tilgængelig og modificerbar. Alle kan lave drikken, og alle kan ændre og forbedre opskriften, så længe de licenserer den under GNU General Public License. OpenCola blev oprindelig ment som markedsføring for princippet omkring åben kildekode.

Eksterne henvisninger 

 OpenCola soft drink
 Cube Cola Bristol UK
 How to Make OpenCola – WikiHow
 OpenSoda, a continuation of the OpenCola work for recipe and methodology 

Cola
Terrorangrebet i Mumbai 2008

Terrorangrebet i Mumbai 2008 fandt sted fra den 26. november til den 29. november 2008 i Indiens finansielle centrum og største by Mumbai (tidligere Bombay).

Målene omfattede den meget travle centrale jernbanestation Chhatrapati Shivaji Terminus, det fem-stjernede hotel Oberoi Trident, det fem-stjernede hotel Taj Mahal Palace & Tower, Cama Hospital, det jødiske center Mumbai Chabad House (også kendt som Nariman House) samt den populære Café Leopold, hvor mange turister plejede at komme. Øjenvidner fortalte, at terroristerne spurgte efter britiske og amerikanske statsborgere blandt gidsler på hotellerne.

I alt døde mindst 174, heraf mindst 22 udlændinge. Blandt de overlevende fra Café Leopold var blandt andet danskeren Jesper Bornak.

Ansvar 
Foreløbige tal tyder på, at kun 10 terrorister deltog i angrebet. De ni blev dræbt af indiske sikkerhedsstyrker. Den anholdte menes at være den 21-årige pakistaner Ajmal Amir Kamal, som blev afhørt af de indiske myndigheder. De indiske myndigheder har peget på forbindelser til Pakistan, men dette benægtes af Pakistan, som dog har indrømmet, at dele af planlægningen og træningen kan have forgået i Pakistan. En anden forklaring er, at de toptrænede terrorister kom fra og er trænet i det delte Kashmir, som både Indien og Pakistan gør krav på. Men det er usandsynligt, da terroristerne talte punjabi, og langt de fleste punjabitalende muslimer bor i Pakistan, mens der i Kashmir tales urdu og hindi af både muslimer og hinduer.

Referencer 

Terrorhandlinger i Indien
Begivenheder i 2008
Hallertau

Hallertau eller Holledau er et landskab i Bayern i Tyskland. Det ligger mellem byerne Ingolstadt, Kelheim, Landshut, Moosburg, Freising og Schrobenhausen. Med 178 km² er det det største humleproducerende område i verden. 

Hallertau strækker sig over de bayerske Regierungsbezirke Ober- og Niederbayern og består af dele af landkreisene Pfaffenhofen, Freising, Kelheim, Landshut og Eichstätt. Det samlede areal af Hallertau er circa 2.400 km², og strækker sig op til 65 km i øst-vestlig retning, og op til 50 km i nord-sydlig retning. I syd afgrænses Hallertau af floderne Amper og Isar, i nord af Donau. Bifloderne til Donau, (fra højre) Paar, Ilm, Abens samt både Große Laber og Kleine Laber løber gennem området.

Eksterne henvisninger
Slaget om Gabon

Slaget om Gabon eller Slaget om Libreville var en del af det vestafrikanske felttog i 2. verdenskrig. Slaget blev udkæmpet i november 1940. Slaget resulterede i at de Frie franske styrker under General Charles de Gaulle overtog Libreville, Gabon, og befriede hele Fransk Ækvatorialafrika fra Vichy-Franske styrker.

Baggrund 

Den 8. oktober 1940, ankom General de Gaulle i Douala. På den 12. oktober, godkendte han planerne for invasionen af Gabon. De Gaulle ønskede også at bruge Fransk Ækvatorialafrika, som en base til at starte angreb ind i italiensk-tysk kontrollere Libyen. Af denne grund, gik han personligt i spidsen mod nord for at undersøge situationen i Tchad, der ligger på den sydlige grænse af Libyen.

På den 27. oktober, gik Frie franske styrker ind i Gabon og overtog byen Mitzic. Den 5. november, kapitulere det Vichyfranske garnison i Lambaréné. Imens kørte hoved Frie franske styrker under General Philippe Leclerc og General Marie Pierre Koenig fra Douala, Fransk Cameroun. Deres mål var at overtag Libreville.

Slagets forløb 
Den 8. november 1940, sank HMS Milford den Vichyfranske ubåd Poncelet. Koenigs styrke gik i land på Pointe La Mondah. Hans styrke inkluderede franske fremmedlegionærer (inklusive den 13 fremmedlegion Demi-Brigade), senegalesere og camerounske tropper.

På den 9. november, bombede Lysander fly, der fløj fra Douala, Libreville flyplads. Koenigs styrke mødte hård modstand da han nærmere sig byen. Men til sidst tog han flyvepladsen. Frie franske flådestyrker, herunder kanonbåden (fregatten) Savorgnan de Brazza, angreb og sank den Vichy-regeringens koloniale kanonbåd Bougainville. Bougainville var søsterskib til Savorgnan de Brazza. 

På den 12. november, kapitulere de sidste Vichyfranske styrker ved Port Gentil. Guvernør Masson, fortvivlet over begivenhederne, begik selvmord.

Efterfølgenede 

Den 15. november, mislykkedes de Gaulles personlige appel til at overtale de tilfangetagne Vichyfranske soldater, inklusiv General Tetu, til at gå med de Frie franske.  Som et resultat, blev de interneret som krigsfanger i Brazzaville, Congo indtil krigen sluttede.

Se også 
 Slaget om Dakar
 Slaget om Madagaskar

Kilder og referencer 

 Uboat.net on the Bougainville
 Launching of the Bougainville 

Gabon
Gabons historie
Gabon
Afrikanske krige
Begivenheder i 1940
Jimmie Lee Sloas

Jimmie Lee Sloas (født i Fairborn, Ohio) er en amerikanske studiemusiker, som spiller bas. Han var i 1980'erne og 90'erne medlem af et band kaldet The Imperials, og har spillet som studiemusiker, samt produceret, mange plader, hovedsageligt indenfor countrymusik. Sloas spillede også bas med thrash metal-bandet Megadeth på deres album The System Has Failed. Han blev nomineret til prisen "Top Bass Player of the Year" i 2008 af Academy of Country Music.

Megadeth
Personer fra Ohio
Marrucinere

Marrucinerne var en stamme, der i oldtiden beboede et lille område i Mellemitalien, afgrænset af floderne Aterno og Foro. Den største by i marrucinernes land var Teate, det nuværende Chieti. Andre bosættelser lå i Ceio (det nuværende San Valentino in Abruzzo Citeriore), Iterpromium (Casauria), Civitas Danzica (Rapino), and havnebyen Aternum (Pescara), som man delte med Vestinerne, uden at det tilsyneladende afstedkom støre problemer.

Historie

Marrucinernes nævnes første gang i historiebøgerne i forbindelse med, at de sluttede sig sammen med Romerrigets fjender, da den anden Samniske krig begyndte i 325 f.Kr. Romerne vandt, og fra 305 f.Kr. var Marrucinerne deres allierede. Marrucinerne talte oprindeligt det italiske sprog oskisk, men efter Forbundsfællekrigen 90-88 f.Kr. blev området en del af selve Romerriget, og befolkningen blev anerkendt som romerske borgere og begyndte at tale latin.

Litteratur

Teksten er primært baseret på Encyclopædia Britannica (1911), som ikke længere er beskyttet af ophavsret.

Tidligere folkeslag i Europa
Abruzzo
Hundetegn

Et hundetegn er et skilt fastgjort til en hunds halsbånd.
Loven påbyder, at hunde fra de er fire måneder gamle bærer halsbånd med et skilt, der angiver besidderens navn og adresse.

Man taler også om "hundetegn" for soldater som tjener det formål lettere at kunne identificere stærkt lemlæstede lig.

Noter

Jura
Tegn
Landkreis Kelheim

Landkreis Kelheim er den vestligste Landkreis i det bayerske Regierungsbezirk Niederbayern, i det sydlige Tyskland. Nabolandkreise er mod nord og øst Landkreis Regensburg, mod sydøst Landkreis Landshut, mod syd Landkreis Freising, mod vest Pfaffenhofen an der Ilm og Eichstätt og i nordvest Landkreis Neumarkt in der Oberpfalz.

Geografi 
Kelheims område bliver fra sydvest mod nordøst gennemløbet af floden Donau, som deler det i to dele af forskellig størrelse; den mindre nordlige del, til venstre for Donau, kaldes Altmühlalb, opkaldt efter floden Altmühl, der løber fra den nordvestlige ende af området mod sydøst, og munder ud i Donau ved Kelheim. Altmühl er i hele kreisområdet reguleret, og er en del af  Main-Donau-Kanalen. På sydlige side af Donau ligger bakkelandskabet  Hallertau, der er et frodigt landbrugsområde.

Byer og kommuner 
Kreisen havde   indbyggere pr.

Eksterne henvisninger 

Kelheim
Rikki Sølling

Rikki Sølling (født 1974 i Solrød) er en dansk erhvervsleder.

Sølling har en handelsskoleeksamen fra Niels Brock i 1994 og en guideuddannelse fra 1995.

Han overtog i 1992 sin mors danseskole sammen med søsteren. I 1998 blev han chef for Tjæreborgs kontor i København, og året efter blev han selskabets salgschef. I 2000 blev han udnævnt til administrerende direktør for Ving Rejser, og var 2001-2002 adm. direktør for Spies Rejser. Siden 2003 har han været adm. direktør for Chili Group, der i dag er en del af Aller Press.

Erhvervsfolk fra Danmark
Kelheim

Kelheim er administrationsby for Landkreis Kelheim i Regierungsbezirk Niederbayern i den tyske delstat Bayern. Kelheim ligger ved Donau og Main-Donau-Kanalen mellem Ingolstadt og Regensburg.

Geografi 
Byen ligger ved udløbet af slugten Donaudurchbruch bei Weltenburg, kort efter hvor Donau gennemskærer Fränkische Alb, nedenfor Michelsberges, og ved udmundingen af Altmühl i Donau. Ved et flodsving ved Weltenburg ligger benediktinerklosteret Kloster Weltenburg

Eksterne henvisninger 

 Internetseite mit ausführlichen Informationen zur Geschichte Kelheims und zu den Sehenswürdigkeiten
 Archäologisches Museum

Landkreis Kelheim
Sigrid Riise

Sigrid Riise (født 15. marts 1933 i Kongerslev, død 2019 i Virum) var en dansk sundhedsplejerske og forfatter.

Riise blev uddannet sygeplejerske på Bispebjerg Hospital i 1955. Hurtigt blev hun klar over, at hun ville arbejde med børn, så i 1961 blev hun også uddannet sundhedsplejerske. Hun arbejdede på Østerbro i Københavns Kommune fra 1961 og i Gentofte Kommune fra 1972. I 1989 blev hun ledende sundhedsplejerske i Gentofte Kommune, hvilket hun var til 1999. 

Hun arbejdede desuden som underviser på Danmarks Lærerhøjskole samt på landets sygeplejeskoler. I perioden 1992-2007 var hun vært for Børnetimen – for voksne (i de første år Far, mor og børn) i DR og havde også i flere år en fast ugentlig klumme i Berlingske Tidende, ligesom hun var en populær foredragsholder. Gennem årene har hun skrevet adskillige bøger om børneopdragelse og børn i øvrigt.

Bibliografi 
 Børneliv – Forældreliv – Forældreliv (2001)
 Et liv med børn (2002)
 Lad børnene være i fred! (2002)
 100 gode råd om børneopdragelse (2003)
 Far, mor og børn – Gode råd til forældre (2007)
 Sigrid Riises bedste råd om børneopdragelse (2008)

Referencer

Ekstern henvisning/kilde 
 sygeplejersken.dk/Sundhedsplejerske uden sceneskræk

Eksterne henvisninger 
 

Sygeplejersker fra Danmark
Faglitterære forfattere fra Danmark
Dansksprogede forfattere fra Danmark
Sporten.dk

Sporten.dk er et dansk website med sportsnyheder, som drives af Berlingske Media. Sporten.dk ledes af redaktionscheferne Jacob Staehelin og Flemming Fjeldgaard.

Sitet blev etableret i juni 2008 og er et resultat af fusionen af sportsredaktionerne på B.T., Berlingske Tidende og Urban. Derudover leverer de øvrige dagblade i Berlingske Media også stof til Sporten.dk – det drejer sig om JydskeVestkysten og Århus Stiftstidende samt de øvrige udgivelser i Midtjyske Medier-gruppen. I september 2008 havde sitet 2.410.218 besøgende, hvilket er markant flere end Bold.dk.

Eksterne henvisninger 
 Sporten.dk

Referencer 

Netaviser fra Danmark
Abensberg

Abensberg er en by i Landkreis Kelheim i Regierungsbezirk Niederbayern i den tyske delstat Bayern. Den ligger cirka 30 km syd for Regensburg cirka 40 km nordøst for Ingolstadt cirka 60 km vest for Landshut og cirka 100 km nord for München.

Geografi 
Byen ligger ved floden Abens, der er en biflod til Donau fra højre, ca. 8 km før dens udmunding. Kommunens område er præget af den snævre Donaudal ved Weltenburg, Altmühldalen mod nord og humle-dyrkningsområdet Hallertau mod syd.

Inddeling 
Byen omfatter følgende bydele, landsbyer og bebyggelser:
 I byområdet: Abensberg (Hauptort), Aunkofen (Kirchdorf), Badhaus (landsby)
 Mod øst: Gaden (landsby), See (landsby), Offenstetten (kirkeby)
 Mod nordøst: Arnhofen (kirkeby), Baiern (landsby), Pullach (kirkeby), Kleedorf (landsby)
 Mod nord: Sandharlanden (kirkeby), Holzharlanden (kirkeby), Buchhof (udsted)
 Mod vest: Schwaighausen (landsby), Schillhof (udsted), Gilla (udsted)
 Mod syd: Aumühle (udsted), Allersdorf (bebyggelse)
 Mod sydøst: Lehen (udsted), Mitterhörlbach (bebyggelse), Oberhörlbach (landsby), Unterhörlbach (bebyggelse)

Eksterne henvisninger 

 Webseite des Stadtmuseums Abensberg

Landkreis Kelheim
Hallertau
Aiglsbach

Aiglsbach er en kommune i Landkreis Kelheim i Regierungsbezirk Niederbayern i den tyske delstat Bayern. Den er en del af Verwaltungsgemeinschaft Mainburg.

Geografi 
Aiglsbach ligger mellem Regensburg og München samt mellem Ingolstadt og Landshut.

 
I kommunen ligger landsbyerne Aiglsbach, Berghausen, Gasseltshausen, Oberpindhart, Pöbenhausen, Radertshausen, Buch, Haselbuch, Gerblhäuser, Straßberg, Lindach og Moosham

Eksterne henvisninger 

Landkreis Kelheim
Hallertau
Suppleringsvalg

Et suppleringsvalg er et valg, der afholdes for at finde nye repræsentanter til en valgt forsamling, hvortil der ikke er valgt suppleanter (eller hvor alle suppleanter allerede er indtrådt).

Suppleringsvalg kendes blandt andet fra det britiske parlaments underhus, hvor der afholdes suppleringsvalg i en valgkreds, hvis kredsens parlamentsmedlem udtræder eller dør i løbet af valgperioden. Det er ikke ualmindeligt at småpartier og utraditionelle kandidater klarer sig bedre ved suppleringsvalg end ved de ordinære valg.

I Danmark har folketingsmedlemmer som udtræder oftest stedfortrædere som kan træde ind i stedet. Men når det ikke er tilfældet, kan Folketinget beslutte at afholde suppleringsvalg (kaldet udfyldningsvalg i Folketingsvalgloven) til Folketinget. En del kommuner har været nødt til at afholde suppleringsvalg til skolebestyrelser, hvor der er udtrådt så mange forældrerepræsentanter, at alle suppleanterne er indtrådt.

Referencer
Rifkabylerne

Rifkabylerne (berbisk: Imazighen eller Irifyen) er den berberiske befolkning der lever i Rifbjergene; den nordligste del af Atlasbjergene, i det nordlige Marokko, langs Middelhavets kyst mellem Tetouan og Melilla.

Rifkabylerne var i barbaresktiden, og også senere kendt som Nordafrikas mest frygtede sørøvere, de såkaldte rifpirater.

Rifkabylerne blev underkuet af spanierne i 1912, men gjorde oprør under Abd el-Krim og drev i 1921 spanierne tilbage. Med fransk hjælp lykkedes det imidlertid Spanien at besejre dem i 1926.

Kilder og henvisninger

Berbere
Folkeslag i Marokko
HORESTA

HORESTA (forkortelse for hotel-, restaurant- og turisterhvervets arbejdsgiverforening) er en dansk brancheorganisation for hotel-, restaurant- og turisterhvervet. Den består af en brancheforening og en arbejdsgiverforening.
 
HORESTA har cirka 2.000 medlemsvirksomheder fordelt over hele landet.

Historie 
HORESTA blev grundlagt i 1884 som Centralforeningen af Hotelværter og Restauranter. Den nuværende organisation så dagens lys i 1992 og er et resultat af Centralforeningens fusion med Arbejdsgiverforeningen for Hoteller og Restauranter under navnet HOREFA. I 1995 fik den sit nuværende navn.

Organisationen arbejder for at varetage hotel- restaurant- og turisterhvervets interesser, samt for at udvikle erhvervet og opsamle viden og erfaringer blandt medlemmerne.

Struktur 
HORESTAs øverste organ er repræsentantskabet, som består af indtil 35 medlemsrepræsentanter og mødes ordinært to gange årligt. Repræsentantskabet fastlægger rammerne for det arbejde HORESTA skal udføre og udformer HORESTAs overordnede mål og politik på alle vigtige områder for erhvervet. Repræsentantskabet udpeger desuden HORESTAs bestyrelse, udvalgsmedlemmer m.v."

HORESTA består af to selvstændige foreninger; en brancheforening (HORESTA Brancheforening) og en arbejdsgiverforening (HORESTA Arbejdsgiverforening). HORESTA Brancheforening varetager medlemmernes politiske interesser, og HORESTA Arbejdsgiverforening varetager de arbejdsretlige interesser for sine medlemmer.

Et medlemskab af HORESTA Arbejdsgiverforening indebærer, at man har tegnet overenskomst, og det er et tilvalg til medlemskab af HORESTA Brancheforening. HORESTA Arbejdsgiverforening er medlem af Dansk Arbejdsgiverforening.

Referencer

Eksterne henvisninger 
 HORESTA's hjemmeside

Etableret i 1884
Arbejdsgiverforeninger fra Danmark
Brancheforeninger i Danmark